**Durerea regăsirii de apoi**

*Maria Ieva*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu aş veni să ardem veșnicia

Să ne iubim ca pământeni aici,

Dar cerul tău a-njunghiat câmpia

Şi macii mei sunt sfâșiați de bici.

Cum ai putea să altoieşti iar merii

Când nu-s lăstari și cioturile -s moarte,

Iar hienele să le alungi din prerii

Când însăși viața asta ne desparte?

De nu ar fi să ardă-n mine focul

Și nu aș ști că moartea nu-i sfârșit,

Aș blestema și lacrima și locul

În care care îngerii ne-au zămislit.

Dar nicio clipă nu se mai întoarce

Şi niciun dor nu pot să-l iau 'napoi,

Nu simţi cuvântul cum din mine stoarce

Durerea regăsirii de apoi?

17. 04. 2016